Document ID: 32003R0493

Komission asetus (EY) N:o 493/2003,
annettu 18 päivänä maaliskuuta 2003,
lampaan- ja vuohenliha-alan yhteisestä markkinajärjestelystä annetun neuvoston asetuksen (EY) N:o 2529/2001 soveltamista koskevista yksityiskohtaisista säännöistä palkkiojärjestelmien osalta sekä asetuksen (EY) N:o 2419/2001 muuttamisesta annetusta asetuksesta (EY) N:o 2550/2001 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(1), ja erityisesti sen 4 artiklan 6 kohdan ja 5 artiklan 4 kohdan,
sekä katsoo seuraavaa:
(1) Komission asetuksen (EY) N:o 2550/2001(2), sellaisena kuin se on viimeksi muutettuna asetuksella (EY) N:o 623/2002(3), 2 artiklan 2 kohdassa säädetään, että Yhdistynyttä kuningaskuntaa lukuun ottamatta jäsenvaltioiden on vahvistettava yksi ajanjakso lammas- ja vuohipalkkiohakemusten jättämiseksi.
(2) Ranska on vahvistanut täksi ajanjaksoksi tammikuun. Koska kyseisen ajanjakson täytäntöönpanosta on aiheutunut Ranskan merentakaisilla alueilla hallinnollisia vaikeuksia, on tarpeen säätää, että Ranska voi vahvistaa näille alueille ajanjakson, joka poikkeaa Ranskan Euroopassa sijaitsevien alueiden osalta vahvistetusta ajanjaksosta. Näin ollen olisi säädettävä asetuksen (EY) N:o 2550/2001 2 artiklan 2 kohdasta poikkeamisesta.
(3) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Sen estämättä, mitä asetuksen (EY) N:o 2550/2001 2 artiklan 2 kohdassa säädetään, Ranska voi vahvistaa vuodeksi 2003 Ranskan merentakaisille alueille ajanjakson, joka poikkeaa Ranskan muiden alueiden osalta vahvistetusta ajanjaksosta, kuitenkin siten, että mainitun ajanjakson on päätyttävä viimeistään 30 päivänä huhtikuuta 2003.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 2003.

Labels: 18
15
5
6